Diari Oficial de la Generalitat Valenciana


Sumari del DOGV 3272, del 25-06-1998 (1998/4604)

ORDRE de 3 d'abril de 1998, de la Conselleria de Cultura, Educació i Ciència, per la qual s'autoritza l'ampliació d'ensenyaments del centre autoritzat d'ensenyaments musicals de grau elemental Cooperativa de Enseñanza Vivaldi, de Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3272

Data del DOGV
:   25-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/4604


Data del document
:   03-04-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 3 d'abril de 1998, de la Conselleria de Cultura, Educació i Ciència, per la qual s'autoritza l'ampliació d'ensenyaments del centre autoritzat d'ensenyaments musicals de grau elemental Cooperativa de Enseñanza Vivaldi, de Castelló de la Plana. [1998/C4604]
  
El representant de la titularitat del centre ha iniciat l'expedient en sol·licitud d'autorització per a impartir les especialitats de Violí i Percussió del grau elemental de la nova ordenació educativa.
  
La Unitat d'Inspecció Educativa ha emés informe favorable a allò que se sol·licita.
  
El centre Cooperativa de Enseñanza Vivaldi va ser autoritzat, mitjançant l'Ordre de la Conselleria d'Educació i Ciència de 8 de setembre de 1994 (DOGV de 17 d'octubre), com a centre autoritzat d'ensenyaments de música de grau elemental de la nova ordenació educativa.
  
Vists la Llei Orgànica 8/1985, de 3 de juliol, reguladora del Dret a l'Educació, la Llei orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartixen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autorització a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar al centre d'ensenyaments musicals de grau elemental que s'indica l'ampliació dels seus ensenyaments en els termes que s'hi especifiquen:
  
- Centre: Cooperativa de Enseñanza Vivaldi.
  
- Titular: Sociedad Cooperativa Valenciana de Enseñanza Vivaldi.
  
- Domicili: Travessia de Bellver, s/n.
  
- Localitat: Castelló de la Plana.
  
- Província: Castelló.
  
- Codi: 80895985.
  
- Especialitats que s'autoritzen: grau elemental de Violí i Percussió de la nova ordenació educativa.
  
La present autorització esdevindrà efectiva des de l'inici del curs acadèmic 1998/99.
  
DISPOSICIÓ ADDICIONAL
  
La citada autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar-hi recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la seua notificació, sense perjudici que en puga interposar qualsevol altre que estime procedent. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com ho exigix l'article 110.3, de la Llei 30/1992.
  
València, 3 d'abril de 1998
  
El conseller de Cultura, Educació i Ciència,
  
FRANCISCO E. CAMPS ORTIZ